钦定古今图书集成/理学汇编/经籍典/第060卷 > 《京氏易式》一卷
## 钦定古今图书集成/理学汇编/经籍典/第060卷 > 《京氏易式》一卷

### 按说之自序元祐戊辰仲冬在兖州初学京氏易乃据其传为式以便其私何敢示人其后江淮间有好事者颇传去今三十年矣既校正其传而前日之式

亦不得不修定也。惟是其已出者，殆未容改过。奈何
益知昔人自期死而后传其所著之书。其用意深矣。
嗟夫！按《式》以求《传》。因《传》以明《易》。可不敬诸。

### 耿南仲易解义十卷

### 按南仲自序易之为言变也盖道之〈阙〉名也道体常而尽变乃全著而为书而滞于言象之间言有常理而象有常形则宜于变有所不能尽然而言象之间

化裁推行而变无穷，故特以变称，而名之曰《易》也。《系
辞》之言《易》者屡矣，一言而尽《易》之义者，“《易》无体”是也。
盖有体则定而不易，屡易而不居者，乃以其无体也。
《易》无体而有书，何也？犹神无方而有蓍龟之神物也。
神不在物，则是物外者神之方，乌得为无方？《易》不在
书，则是易外者易之体，乌得谓无体。故神有物乃所
以为无方；易有书，乃所以为无体也。《易》之为书，始于
作卦，作卦则三画而已；终于重卦，重卦则有六爻焉，
以谓其六。〈阙五字〉　　判焉有定位，《易》见而法象具，
惟天地人之三极耳，故以三画象焉。然而六画，则三
极之谓也，又有所以极道之〈阙〉“者，天之道曰阴与阳，
地之道曰柔与刚，人之道曰仁与义。”总之九六，故以
六爻具焉。六爻具而刚柔变化，吉凶悔吝，总错其间，
探之不得其端，循之不见其绪矣。虽然，《易》之道，有要
在无咎而已，要在无咎者何善补过之谓也。凡天下
有侈乎至足之分，拂乎自然之宜者，皆过之。拂乎人
情，犹为小过，拂乎天道，是为大过。圣人之作《易》，顺性
命，调而补之，使天下后世观其象而玩其辞，则获自
天之祐而无大过，盖所谓善补过者。孔子曰：“加我数
年，五十以学《易》，可以无大过矣。”以是知《易》之要在“无
咎”而已。然而《易》之生蓍，倚数，立卦生爻，直诠谛之寄
耳。所以为《易》，则不在是。故《经》曰：“《易》者，象也。象也者，象
此者也。”以为《易》之为象、姑像此而已、非其真也，犹象
龙之非真龙也；认象以为真、则失《易》之旨矣。

### 张根吴园易解九卷

### 按根孙垓后序先祖太师年十四与乡荐连三举以二十一登进士第三十一官至陞朝〈阙〉重亲在堂适遇郊霈有旨愿以叙封回授祖父母者听是岁即丐

休致，遂获恩封。上逮当时。朝贵咸赋诗相庆。如右丞
黄公履诗云。“一发诚心四美具”，〈谓以官及亲一美也以父之封及大父二
美也以母之封及大母三美也以妻之封及母四美也〉“与参养志便为徒。及亲
从事于今有，为祖休官自古无。岂但高情伸李密，堪
嘉孝治显姚虞。夜来子侄从头说，喜甚翻悲独早孤。”
士大夫传诵，莫不钦叹。后因庐墓，群鹤朝夕集于墓
上，孝行著闻。有荐于朝者，特落致仕。召对时年四十
一，浸膺擢用，将漕淮南、江西，升秘阁修撰。闲居十年
间，杜门著书，自历代至本朝，编年凡数百卷，《五经》诸
子皆为之传注。先公忠定收拾于兵燹之馀，缀辑残
槁，未及全备，而复谢世。垓不肖弗克负荷，未能悉以
刊行，大惧湮没不彰，惟有《易解》屡加。〈阙。〉